Source: https://trans.info/hu/a-muncheni-birosag-elutasitotta-a-karteritesi-igenyt-a-teherauto-gyartok-aregyeztetese-miatt-ezzel-nincs-vege-az-euromilliokert-vivott-harcnak-173357
Timestamp: 2020-02-19 01:38:03
Document Index: 72816

Matched Legal Cases: ['bíróság ', 'bíróság ', 'bíróság ', 'Bíróság\n', 'Bíróság ', 'bíróság ']

A müncheni bíróság elutasította a kártérítési igényt a teherautó-gyártók áregyeztetése miatt. Ezzel nincs vége az eurómilliókért vívott harcnak. - Trans.INFO
A müncheni bíróság elutasította a kártérítési igényt a teherautó-gyártók áregyeztetése miatt. Ezzel nincs vége az eurómilliókért vívott harcnak.
Miután a Müncheni Törvényszék elutasította a sokmilliós kártérítésért indított gyűjtő pert, a képviseletet ellátó iroda bejelentette, hogy fellebbezéssel él az ítélet ellen. A játszma 84.000 teherautó utáni kompenzáció kifizetéséért zajlik.
A Müncheni Törvényszék múlt pénteken kiadott határozatában a BGL szövetség meglepetésére, amely a gyűjtő pert szervezte, nem értett egyet a Szövetségi Igazságügyi Tábla jogi véleményével a jogi szolgáltatásokról szóló törvény értelmezésével kapcsolatban, a legaltech eszközök alkalmazása ügyében a követeléskezelő cégek által, mint amilyen a Financialright.
Ezen felül a Müncheni Törvényszék határozata eltér a a Braunschweigi és a Franfurti Törvényszékek véleményétől is, amelyek megerősítették a semmítés modelljét, amelyet a Financialright leányvállalat alkalmazott – myRight kontra Volkswagen” – kommentálja a BGL.
A teherautók vásárlói átruházták a követeléseiket a Financialrightra, amely az egyetlen felperes ebben a perben. Győzelem esetén a Financialright kapta volna meg a kártérítés egyharmadát.
A vezető bíró, Gesa Lutz kijelentette, hogy a szállítmányozók a jogvita vezetését a per pénzügyi szakemberére bízták, ami megsérti a jogi szolgáltatásokról szóló törvényt. A döntés nem jogerős.
A Bajorország fővárosában elbírált ügy 84.000 teherautóért járó kártérítésért indult, amelyet 867 millió euróra becsülnek.
A Financialright viszont bejelentette, hogy fellebbezni fog. A BGL és a partnerek abból indulnak ki, hogy a bíróság ítéletét másodfokon nem fogják helyben hagyni.
Rekordértékű bírságot szabott ki az Európai Bíróság
Az MAN, a Volvo/Renault, a Daimler, az Iveco és a DAF teherautó-gyártókalt 2016. júliusában az Európai Unió történetében rekordösszegű bírsággal sújtották, amelynek a teljes összege majdnem 3 milliárd eurót ért el. Az összebeszélés a konszerneknek lényegesen többe fog kerülni – egész Európában küzdenek szállítmányozók kártérítésért. Úgy becsülik, hogy az egész Unióban a cégek akár 100 milliárd eurót is kiharcolhatnak.
2017 szeptember 27-én az Európai Bizottság kartellben való részvételért bírságot szabott ki a svéd gépjárműkonszernre, a Scaniára is. Brüsszel döntése értelmében a büntetés 880 millió eurót tesz ki. Az EB megállapítása szerint a svéd gyártó 14 éven át az öt, már 2016-ban megbüntetett konszernnel együtt megegyeztek a teherautók árában és a károsanyag-kibocsájtást korlátozó új technológiák költségeiben.
Spanyol határozatok
Teljesen más a helyzet Spanyolországban. Az ottani bíróságokon már több ítélet is született, amelyben kötelezték a gyártókat kártérítés fizetésére. Az első határozatpt 2018. végén hozta az 1. sz. Murciai Gazdasági Bíróság, amely értelmében a Volvo Group Spain köteles a vádlónak kifizetni 128 757 euró kártérítést, valamint a kamatokat öt teherautó megvásárlásáért 2012-ben. A képviseletet ellátó jogásznak akkor sikerült bebizonyítania, hogy a 2012-ben megvásárolt teherautók ára az árak egyeztetése miatt volt magasabb, méghozzá 20,7%-kal. Ez majdnem 26.000 euró egy teherautóra vetítve. Ez az összeg jelentősen meghaladja a szakemberek becsléseit, amelyek 10.000 euró középértek körül mozogtak járművenként.
Tavaly november végén az Almeriai Gazdasági Bíróság is ítéletet hozott az Iberlex Asociados cég DAF ellen zajló ügyében. Az Iberlex Asociados kártérítésért perelte be a gyártót az 1997. és 2011. közötti áregyeztetésért. A bíróság elismerte, hogy a szállítmányozó ezen időszakban 15%-kal fizetett többet az ekkor megvásárolt teherautók nettó áránál. Emiatt a bíró kötelezte a gyártót az említett 15% és a törvényileg meghatározott kamat megfizetésére a járművek megvételének napjától.
2 és fél milliárd forint a...
#Germany#Kartell#kártérítés
2 és fél milliárd forint a tét, ezernél is több teherautó miattt perelnek a magy...
Elindult a legnagyobb per a teherautó-gyártók áregyeztetésének ügyében